Distileria e Xhorxh Uashingtonit rihapet pas 200 vjetësh
Për dy vjet pas presidencës së tij dhe deri në vdekje Washingtoni prodhoi më shumë se 41 mijë litra uiski në afërsi të shtëpisë së tij
Më shumë se 200 vjet pas vdekjes së George Washingtonit, distileria e stilit kolonial e heroit amerikan është përsëri në punë për prodhimin e pijes së tij të preferuar – Uiskit nga thekra. Personi në ngarkim është gjithashtu i njohur. Jimmy Russell është mjeshtri i distilimit për Wild Turkey Distillery në Kentucky dhe ai po vë në punë përvojën e tij më shumë se 50 vjeçare për të ndihmuar në rindërtimin e fabrikës së Washingtonit në të njëjtën mënyrë siç ishte në fundin e viteve 1700. Dhe nga kjo kovë me uiski, likeri çohet në një fuçi ku distiluesit e lënë atë të vjetërohet për dy vjet. Në ditët e Washingtonit nuk kishte kohë të prisje. Pijetarët pinin uiskin e sapo bërë. Steve Bashore drejton distilerinë Mount Vernon. Bashore thotë se receta e uiskit të Washingtonit është 60 përqind thekër, 35 përqind misër dhe 5 përqind elb. Ai prodhoi uiskin dy vjetët e fundit të jetës së tij. Disa hapa larg distilerisë është një fabrikë mielli. Uashingtoni kishte gjithashu këtë biznes dhe eksportonte miell në Evropë. Sot në dyqanet për turistët shiten ushqime misri së bashku me dhurata. Pas dy vjetësh, shishe të vogla të uiskit do të vendosen në këto rafte. Në fund të fundit në kohën e Washingtonit kjo ishte distileria më e madhe e uiskit në Amerikë. //kk//